വണ്ടി ഇടിച്ച് കുരങ്ങിന് ദാരുണാന്ത്യം ശാസ്താംകോട്ട: ശാസ്താംകോട്ടയില് കുരങ്ങിന് വണ്ടി തട്ടി ദാരുണാന്ത്യം. കഴിഞ്ഞ ദിവസം രാവിലെ ഒന്പതരയോടെ ശാസ്താംകോട്ട ആല്ത്തറ വിള ജംഗ്ഷന് സമീപമാണ് സംഭവം. കുരങ്ങ് റോഡില് ചത്ത് കിടക്കുകയായിരുന്നു. റോഡ് മുറിച്ച് കടന്നപ്പോള് വാഹനം ഇടിച്ചതാകാമെന്ന് കരുതുന്നു. തലയില് കൂടി വാഹനം കയറി ഇറങ്ങിയിട്ടുണ്ട്. ഇടിച്ച വാഹനം നിറുത്താതെ പോയി. മറ്റ് കുരങ്ങന്മാര് അക്രമാസക്തരായി നിന്നതിനാല് കുരങ്ങനെ മറവു ചെയ്യാന് നാട്ടുകാര് ഏറെ ബുദ്ധിമുട്ടി. ശാസ്താംകോട്ടയിലും പരിസരത്തും കഴിയുന്ന ചന്തകുരങ്ങുകളുടെ എണ്ണം ക്രമാതീതമായി വര്ദ്ധിച്ചിരിക്കുന്നത് ശാസ്താംകോട്ട മേഖലയില് വലിയ പ്രതിസന്ധിയാണ് സൃഷ്ടിക്കുന്നത്. ഭക്ഷണം കിട്ടാതെ അലഞ്ഞ് തിരിഞ്ഞ് നടക്കുന്ന ഇവ കൂട്ടമായി എത്തി കാര്ഷിക വിളകളും തുണികളും വീട്ടുപകരണങ്ങളും നശിപ്പിക്കുന്നത് പതിവാണ്.